Menyu (film)
Menyu (ing. The Menu) – Mark Mylod tərəfindən idarə olunan və 2022-ci ildə buraxılan Amerika qara komediya trilleridir. Film Set Reiss və Will Tracy-nin ssenarisi əsasında çəkilmişdir. Ralph Fiennes məşhur aşpaz və Hong Chau baş ofisiant, Anya Taylor-Joy, Nicholas Hoult, Janet McTeer, Reed Birney, Judith Light və John Leguizamo isə elit restoranın müştəriləri rolunu canlandırıblar. "Menyu"-nun ilk nümayişi 10 sentyabr 2022-ci ildə Toronto Beynəlxalq Film Festivalında baş tutdu və daha sonra ABŞ-da 18 noyabr 2022-ci ildə "Searchlight Pictures" tərəfindən nümayiş olundu. Film üçün xərclənən büdcə 30 milyon dollar tutub. Film 76 milyon dollardan çox gəlir əldə edib və izləyiciləri tərəfindən bəyənilib. Film 80-ci Qızıl Qlobus Mükafatlarında iki nominasiya, o cümlədən Ən Yaxşı Aktyor - Komediya və ya Musiqili (Fiennes) və Ən Yaxşı Aktrisa - Komediya və ya Musiqili (Taylor-Coy) nominasiyasını qazanıb.